《高节楼》
元代·郑元祐

自古高节士，无如严子陵。客星耀寒芒，归隐不可徵。

妇人守妇节，之死矢不二。以节加今名，或顺或婉懿。

舍是而曰高，高岂在闺壸？由名斯究实，于义窃未稳。

袁母陈氏媪，一邑称淑贤。训儿昌家基，母老雪满颠。

岩岩高节楼，枅栱绚云日。一赋柏舟诗，千古保贞吉。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。